އިބްރާހީމް ވަޙީދު (އަސްވާޑު)

އިބްރާހީމް ވަޙީދު ދުނިޔޭގެ އަލިކަން ދެކެވަޑައިގަތީ 1990 ވަނަ އަހަރުއެވެ. އެ މަނިކުފާނަކީ ދިވެހިރާއްޖޭގެ މިހާރުގެ ޒުވާނުން ބާރުވެރިކުރުވުމާއި، މަޢުލޫމާތާއި ފަންނާ ބެހޭ ވަޒީރު (މިނިސްޓަރ އޮފް ޔޫތު އެމްޕަވަރމަންޓް، އިންފޮމޭޝަން އެންޑް އާޓްސް) އެވެ.

އިބްރާހީމް ވަޙީދު މަތީ ތަޢުލީމު ޙާޞިލްކުރައްވާފައިވަނީ، ދިވެހިރާއްޖޭގެ ޤައުމީ ޔުނިވަރސިޓީގައި، ނޫސްވެރިކަމުގެ ދާއިރާއިންނެވެ. ނޫސްވެރިކަމުގެ ދާއިރާއިން ރާއްޖެއާއި ރާއްޖެއިން ބޭރުގައި ތަފާތު ތަމްރީނުތައް ފުރިހަމަކުރައްވައިފައިވެއެވެ.

އިބްރާހީމް ވަޙީދަކީ މަޝްހޫރު ޓީވީ ޕްރެޒެންޓަރެކެވެ. ވަގުތު ޓީވީގެ އެއް މުއައްސިސެވެ. ސަންގު ޓީވީ ހިންގެވުމުގެ އިތުރުން، ރާއްޖެ ޓީވީއާއި، މިނިވަން ނޫހާއި، ހާމަ ނޫހާއި، ޓީވީ މޯލްޑިވްސްގައި ވެސް ޚިދުމަތްކުރައްވައިފައިވެއެވެ.